**ÁRAJÁNLATKÉRÉS**

1. **AZ AJÁNLATKÉRŐ ADATAI**

**Név:** Tempus Közalapítvány

**Cím:** 1077 Budapest, Kéthly Anna tér 1.

**Képviselő:** Tordai Péter igazgató

**Kapcsolattartóra vonatkozó adatok:**

|  |  |
| --- | --- |
| **Név** | Misiné Hegedűs Viktória gazdasági vezető |
| **Telefonszám** | (1) 237 13 00 / 561 |
| **Szervezeti egység/projekt** | Gazdasági egység |
| **E-mail cím** | viktoria.hegedus@tpf.hu |

1. **A BESZERZÉS TÁRGYA**

**Az Ajánlatkérő**

**„könyvvizsgálat”**

tárgyú beszerzést kíván megvalósítani a jelen ajánlatkérés megküldésével.

Ajánlatkérő az alábbi feladatok elvégzésére kér árajánlatot:

1. A számviteli törvény szerinti éves könyvvizsgálat
2. Európai Uniós projekt (Effect) pénzügyi elszámolásának hitelesítése

Ajánlatkérő felkéri az Ajánlattevőket, hogy tegyenek ajánlatot az e dokumentumban, valamint annak mellékleteiben leírtak figyelembevételével. Az Ajánlatkérő tájékoztatja az Ajánlattevőket, hogy becsült értékét tekintve a beszerzés az ajánlatkérés időpontjában nem tartozik a Közbeszerzésekről szóló törvény (Kbt.) hatálya alá. Az Ajánlatkérő kifejezetten kijelenti, hogy a legkedvezőbb ajánlatot benyújtó Ajánlattevővel szemben a szerződés megkötését megtagadhatja.

1. **A MEGVALÓSÍTANDÓ FELADATOK LEÍRÁSA**
   1. **A számviteli törvény szerinti éves könyvvizsgálat**

# Könyvvizsgálat, melynek célja annak megállapítása, hogy az üzleti évről készített éves beszámoló, továbbá a Közhasznúsági melléklet a 2000. évi C. Számviteli törvény, Az egyesülési jogról, a közhasznú jogállásról, valamint a civil szervezetek működéséről és támogatásárólszóló 2011. évi CLXXV. szóló törvény, valamint a számvitelről szóló 2000. évi C. törvény 178.§-a (1) bekezdésének c) pontjának felhatalmazása alapján az egyéb szervezetekre vonatkozó kormányrendeletben előírt sajátos szabályok szerint készült és ennek megfelelően megbízható és valós képet ad a Közalapítvány vagyoni és pénzügyi helyzetéről, a működés eredményéről.

Évente az első félév gazdálkodásának felülvizsgálata, a június 30-i könyvviteli zárlat alapján. Erről jelentés készítése.

A könyvvizsgálathoz kapcsolódó számviteli tanácsadás, adótanácsadási, gazdasági tanácsadási, vezetési tanácsadási feladatok ellátása.

**Időtartam:** A megbízás a 2018. és 2019. gazdasági év könyvvizsgálatára szól, mely összesen legfeljebb 5 évre hosszabbítható.

Ajánlattevők az Ajánlatkérő tevékenységéről a [www.tka.hu](http://www.tka.hu) honlapon, ezen belül a gazdálkodás adatairól a <http://www.tka.hu/103/kozerdeku-adatok#422|1771> oldalon tájékozódhatnak.

* 1. **Effect projekt pénzügyi elszámolásának hitelesítése**

**A projekt leírása:**

A 2015-2573/001-001 számú, az Európai Bizottság Oktatási, Audiovizuális és Kulturális Végrehajtó Ügynökségével (Education, Audiovisual and Culture Executive Agency, EACEA) kötött támogatási szerződés alapján megvalósított nemzetközi konzorciumi projekt (projektazonosító: 562204-EPP-1-2015-1-HU-EPPKA3-PI-FORWARD, projekt címe: European Methodological Framework for Facilitating Collaborative Framework for Teachers).

A Tempus Közalapítvány Tudásközpontja által koordinált, finn, lett, cseh, brit, ír partnerségben megvalósuló EFFeCT projekt egy európai szakmai és módszertani keret létrehozására tesz kísérletet. A projekt célja, hogy összegyűjtse és közkinccsé tegye a létező innovatív gyakorlatokat és eszközöket a tanári együttműködésen alapuló, kollaboratív tanulás témájában, iskolai, helyi, regionális és nemzeti

A projekt szakmai tartalmáról Ajánlattevők a következő linken tájékozódhatnak bővebben: <http://oktataskepzes.tka.hu/hu/effect-160613125526>

A projekt koordinátora a Tempus Közalapítvány, a projekt további partnerei:

* Pedagógiai Kar, Jyväskyläi Egyetem, Finnország
* National Centre for Education, Lettország
* National Institute for Further Education, Csehország
* University of Hertfordshire Higher Education Corporation, Egyesült Királyság
* Mary Immaculate College, Írország

**A projekt időtartama:** 2015.11.01-2018.04.30

**A projekt teljes költségvetése** 666.540 Euro, ebből 499.902 Euro a közvetlen EU támogatás, a többi a partnerek önrésze (a Tempus Közalapítvány esetében hazai költségvetési forrás)

A támogatási szerződés a Tempus Közalapítvány és az EACEA között jött létre, mely szabályozza az elszámolási kötelezettségeket is. A tevékenységet és a támogatást továbbszerződtük a partnerek felé, akik a Tempus Közalapítványnak nyújtják be a pénzügyi és szakmai beszámolójukat, ami alapján mi állítjuk össze a teljes, projektszintű beszámolót, amit auditáltatnunk kell. A beszámoló és az audit jelentés angol nyelvű.

**Az elvégzendő feladat leírása:**

Az auditra 2018. június hónap folyamán kerül sor.

**Auditált záróbeszámoló beadási határideje:** 2018.06.30.

Az Európai Bizottságnak a projekt auditjával kapcsolatos elvárásai az alábbi útmutatóban olvashatók:

<https://eacea.ec.europa.eu/sites/eacea-site/files/annex_iii_guidance_notes_audit_type_i_03-2014_en.pdf>

1. **AZ AJÁNLATI ÁR KIALAKÍTÁSÁVAL KAPCSOLATOS ELVÁRÁSOK, SZÁMLÁZÁS**

Az Ajánlatkérő a feladatok ellátására a következők szerint vár árajánlati árat:

1. Az Ajánlattevőnek az ajánlati árat úgy kell meghatároznia, hogy az a ***szolgáltatás elvégzésével***kapcsolatos valamennyi költségét tartalmazza. A nyertes Ajánlattevő az Ajánlatkérő által elfogadott ajánlati áron felül egyéb költség elszámolására nem jogosult. A díj magában foglalja a szerződés teljesítése érdekében végzett valamennyi tevékenység ellenértékét.
2. Az Ajánlatkérő a nyertes Ajánlattevő által kiállított számlát a kézhezvételtől számított 30 napon belül átutalással egyenlíti ki.
3. **A SZERZŐDÉS MEGHATÁROZÁSA**

Az Ajánlatkérővállalkozási szerződést köt a nyertes Ajánlattevővel. A szerződéskötés időpontjáról az Ajánlatkérő értesíti a nyerteseket.

1. **ALKALMASSÁG. AZ AJÁNLATOK BÍRÁLATI SZEMPONTRENDESZERE**

A pályázat benyújtására a Magyar Könyvvizsgálói Kamara által vezetett könyvvizsgálói névjegyzékben szereplő könyvvizsgálók, illetve társaságokról vezetett névjegyzékben feltüntetett szervezetek jogosultak, akik kötelesek megnevezni a természetes személyként jelölt könyvvizsgáló(ka)t.  Az alkalmasság feltétele továbbá a megfelelő angol nyelvtudás a könyvvizsgáló vagy a társaság által foglalkoztatott munkatárs(ak) részéről.

Ajánlatkérő az összességében legkedvezőbb feltételeket és szakmai tartalmat kínáló, legjobb ár-érték kombinációt nyújtó ajánlatot választja ki.

Ajánlatkérő fenntartja a jogot arra, hogy a pályázatokat részfeladatonként bírálja el és a két részfeladatra eltérő nyertessel kössön szerződést.

Az elbírálásánál előnyt élveznek azok az Ajánlattevők, akik

* az elmúlt 3 évben közalapítványok illetve egyéb szervezetek könyvvizsgálatában és/vagy
* közvetlen EU támogatású projektek záróbeszámolója auditjában referenciával rendelkeznek
* mindkét részfeladatra értékelhető ajánlatot adnak be

Kizárólag számlaképes ajánlattevővel tudunk szerződést kötni.

1. **AZ AJÁNLATOK BENYÚJTÁSÁVAL KAPCSOLATOS ELŐÍRÁSOK**

* **Az ajánlattétel beadási határideje: 2018. május 3. 9:00**
* **Az eredményhirdetés várható időpontja: legkésőbb 2018. május 31.**
* Az ajánlattevők ajánlati kötöttségének határideje: az eredményhirdetéstől számított 30 nap.
* Az Ajánlatkérő nem tart nyilvános bontási eljárást.
* A benyújtott ajánlatok nem igényelhetők vissza, azokat Ajánlatkérő bizalmasan kezeli és megőrzi.
* Az ajánlattétel nyelve: magyar.
* **Az ajánlatok benyújtásának módja:** Az ajánlatokat az 1.sz. melléklet Ajánlattételi űrlapján kell benyújtani elektronikusan az alábbi email-címre: [viktoria.hegedus@tpf.hu](mailto:viktoria.hegedus@tpf.hu). Az ajánlattételhez csatolni kell a 2. sz. melléklet szerinti, referenciákra vonatkozó nyilatkozatot
* **A pályázatnak tartalmaznia kell:**
  + a könyvvizsgálói munkatervet, programot és vizsgálati módszert,
  + a könyvvizsgálatot ellátó személy(ek) részletes szakmai önéletrajzát, nyilatkozatot vagy bizonyítványmásolatot a feladat elvégzéséhez szükséges angol nyelvtudásról,
  + a Magyar Könyvvizsgálói Kamara által vezetett könyvvizsgálói névjegyzékben való bejegyzés igazolását,
  + pályázó cég esetén cégbejegyzés, illetve könyvvizsgálói kamarai engedély hitelesített másolatát.

Az ajánlattételi felhívással kapcsolatban kiegészítő információ az alábbi elérhetőségeken kérhető:

* Misiné Hegedűs Viktória gazdasági vezető: [viktoria.hegedus@tpf.hu](mailto:viktoria.hegedus@tpf.hu)
* Némethné Molnár Györgyi főkönyvelő: [gyorgyi.molnar@tpf.hu](mailto:gyorgyi.molnar@tpf.hu)

**1. sz melléklet: Ajánlattételi űrlap**

**Ajánlattétel**

(Ajánlattételi sablon – kötelező melléklete az Ajánlatkérésnek)

Alulírott **………………………………………………….**, mint a(z)

|  |  |
| --- | --- |
| Név: |  |
| Székhely: |  |
| Adószám: |  |
| Vállalkozó ig. szám vagy cégjegyzékszám, egyéb azonosító szám: |  |
| Számlavezető pénzintézet neve:  Bankszámlaszám: |  |
| Személyes közreműködő neve, telefon, faxszám, e-mail cím: |  |

képviselője, a Tempus Közalapítványtól 2018.április … napján érkezett, **„könyvvizsgálat”** tárgyú ajánlatkérésre az alábbi ajánlatot adom:

|  |  |
| --- | --- |
| **Részfeladat** | **Ajánlat** |
| 1. A számviteli törvény szerinti éves könyvvizsgálat | ………………………. Ft+ ÁFA/év |
| 1. Effect projetk záró pénzügyi beszámolójának hitelesítése | ………………….. Ft+ÁFA/év |

Ajánlattevő képviseletében nyilatkozom, hogy az ajánlatkérésben közölt feltételeket az ajánlatunkban elfogadjuk, az Ajánlatkérő által megadott szakismerettel, gyakorlattal rendelkezünk, kijelentjük, hogy jelenleg nem folyik ellenünk csődeljárás, felszámolási eljárás, vagy végelszámolás, illetve egyéb jogszabályban meghatározott megszüntetési eljárás.

Kelt, ……………., 2018….

……….………………………..……………………

cégszerű aláírás

**2.sz. melléklet**

# N Y I L A T K O Z A T

# a referenciára vonatkozólag

Alulírott ……………...……….………, mint a/az ……………………………..… (*cégnév, székhely*) ajánlattevő cégjegyzésre jogosult képviselője kijelentem, hogy az előző 3 évben elvégzett legjelentősebb – beszerzés tárgyának megfelelő – szolgáltatásaim a következők voltak:

|  |  |  |  |  |
| --- | --- | --- | --- | --- |
| **Sorszám** | A feladat megnevezése és rövid leírása | A szerződést kötő másik fél | Teljesítés ideje | Referenciát adó személy neve, elérhetősége |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |
| **6.** |  |  |  |  |
| **7.** |  |  |  |  |
| **8.** |  |  |  |  |
| **9.** |  |  |  |  |
| **10.** |  |  |  |  |
| **…….** |  |  |  |  |

………….., 2018. ………………………….

……………………………..

*cégszerű aláírás*